CELEX: 32013R0766
Language: lv
Date: 2013-08-07 00:00:00
Title: Komisijas Īstenošanas regula (ES) Nr. 766/2013 ( 2013. gada 7. augusts ) par atsevišķu preču klasifikāciju kombinētajā nomenklatūrā

9.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 214/3
            
         KOMISIJAS ĪSTENOŠANAS REGULA (ES) Nr. 766/2013
   (2013. gada 7. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Günther OETTINGER
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Šķidrs produkts uz fermentētu piena produktu bāzes, kam pievienoti augļi un graudu pārslas un kas sastāv no (% no svara):
                  
                              —
                           
                           
                              jogurta (piena tauku saturs 1,9 % no svara)
                           
                           
                              78,9
                           
                        
                              —
                           
                           
                              cukura
                           
                           
                              8,4
                           
                        
                              —
                           
                           
                              ūdens
                           
                           
                              7,4
                           
                        
                              —
                           
                           
                              persikiem
                           
                           
                              4,3
                           
                        
                              —
                           
                           
                              kviešu pārslām
                           
                           
                              0,6
                           
                        
                              —
                           
                           
                              rudzu pārslām
                           
                           
                              0,3
                           
                        un neliela daudzuma aromātvielu (aromatizētāju), karotīna (krāsvielas) un pārtikas produktos izmantojamu mikroorganismu.
                  Produkts, kas pa 400 g fasēts plastmasas pudelēs, ir gatavs lietošanai kā dzēriens.
               
               
                  2202 90 95
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 2202, 2202 90 un 2202 90 95 formulējumu.
                  Produkta klasificēšana pozīcijā 0403 kā "šķidrs jogurts" nav iespējama, jo graudu pārslas nav to vielu skaitā, kuras var pievienot 4. nodaļā iekļautajiem produktiem (sk. arī harmonizētās sistēmas skaidrojumu par 4. nodaļu, vispārīgo skaidrojumu I punkta otrā daļa). Turklāt graudi neatbilst pozīcijas 0403 formulējuma kritērijiem, jo tos nevar uzskatīt par "augļiem, riekstiem vai kakao".
                  Klasificēšana pozīcijā 1901 arī nav iespējama, jo produktam ir dzēriena īpašības, kā paredzēts 22. nodaļā (sk. arī harmonizētās sistēmas skaidrojumu par pozīciju 1901, III punkta otro daļu).
                  Tā kā produkts ir gatavs lietošanai kā dzēriens, uz to attiecas pozīcija 2202.
                  Tāpēc izstrādājums ir klasificējams pozīcijā 2202 kā "citi bezalkoholiskie dzērieni".